Α4-0095/96

Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 68/360/ΕΟΚ περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας και της οδηγίας 73/148/ΕΟΚ περί καταργήσεως των περιορισμών στη διακίνηση και στη διαμονή των υπηκόων των κρατών μελών στο εσωτερικό της Κοινότητας στον τομέα της Εγκαταστάσεως και της Παροχής Υπηρεσιών (COM(95)0348 - C4-0357/95 - 95/0202(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 3

Άρθρο 3, παράγραφος 3 (Οδηγίες 68/360/ΕΟΚ και 73/148/ΕΟΚ)

>Αρχικό κείμενο>

3. Στο άρθρο 3 προστίθεται η ακόλουθη παράγραφος 3

>Κείμενο μετά την ψηφοφορία στο ΕΚ>

3. Διαγράφεται

>Αρχικό κείμενο>

"3. Τα κράτη μέλη μπορούν να απαιτήσουν από τα πρόσωπα που προβλέπονται στο άρθρο 1 να κατέχουν δελτίο ταυτότητας ή διαβατήριο εν ισχύι που φέρει ενδεχομένως θεώρηση εφόσον ασκούν το δικαίωμά τους για ελεύθερη κυκλοφορία.»

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 3α) (νέα)

Άρθρο 3, παράγραφος 3α (νέα) (Οδηγίες 68/360/ΕΟΚ και 73/148/ΕΟΚ)

>Κείμενο μετά την ψηφοφορία στο ΕΚ>

3α. Στο άρθρο 3 προστίθεται η ακόλουθη παράγραφος 3α:

"3α. Οι διατάξεις της παρούσας οδηγίας πρέπει να ερμηνευθούν υπό την έννοια ότι αναγνωρίζουν τα ίδια δικαιώματα στα μέλη της οικογένειας, είτε αυτά είναι πολίτες της Ένωσης είτε πολίτες τρίτης χώρας.»

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με οδηγία του Ευρωπαϊκού Κοινοβουλίου και του Συμβουλίου για την τροποποίηση της οδηγίας 68/360/ΕΟΚ περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας και της οδηγίας 73/148/ΕΟΚ περί καταργήσεως των περιορισμών στη διακίνηση και στη διαμονή των υπηκόων των κρατών μελών στο εσωτερικό της Κοινότητας στον τομέα της εγκαταστάσεως και της παροχής υπηρεσιών (COM(95)0348 - C4-0357/95 - 95/0202(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και προς το Συμβούλιο COM(95)0348 - 95/0202(COD) ((EE C 307 της 18.11.1995, σελ. 18.)),

- έχοντας υπόψη το άρθρo 189 Β παρ. 2, της Συνθήκης ΕΚ και τα άρθρα 49, 54 παρ. 2 και 63 παρ. 2 της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή (C4-0357/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών καθώς και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Πολιτικών Ελευθεριών και Εσωτερικών Υποθέσεων (Α4-0095/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.